<classify> LETICIA Yohana 26 mkazi wa Mabibo Makutano jijini Dar es Salaam anayejishughulisha na kazi ya upishi mama lishe amejishindia pikipiki mpya aina ya Boxer BM125 yenye thamani ya Sh milioni tatu baada ya kuibuka kidedea katika droo ya wiki ya kwanza ya promosheni ya Tunza, Utunzwe na M-PawaBaada ya mshindi kujulikana, mamama huyo kuwa tayari ametangazwa mshindi alionekana mwenye furaha na bashasha alivyokabidhiwa pikipiki hiyo mpya katika hafla ya makabidhiano iliyofanyika katika viwanja vya Sahara, Mabibo ambapo Benki ya CBA na kampuni ya Vodacom Tanzania ndio walikuwa wathamani wabia wa promosheni hiyo. Kwa kweli haikuwa rahisi kuamini kwamba nimeshinda. Ninafuraha sana kuwa mshindi wa pikipiki hii leo. Nimekuwa mtumiaji wa huduma ya M-Pawa kwa muda mrefu, kwa kuweka pamoja na kukopa kwa ajili ya biashara yangu ya chakula.Nitatumia pikipiki hii kama fursa ya kuendelea kujikwamua kiuchumi kwa kuitumia kwa matumizi ya kubeba abiria, yaani bodaboda. Napenda kuchukua fursa hii pia kuwashawishi Watanzania wenzagu watumie M-Pawa ili nao waweze kupata nafasi ya kushinda, alisema Leticia.Akimpongeza mshindi huyo, Meneja wa Huduma ya Kibenki ya M-Pawa kutoka CBA, Gloria Njiu alisema benki ya CBA inajivunia kubadilisha maisha ya watanzania kwa kupitia promosheni hii ya Tunza, Utunzwe na M-Pawa inayotoa zawadi kedekede ikiwemo zaidi ya pesa taslimu Sh milioni 150 na bodaboda 18 kwa wateja wao.Promosheni hii ya wiki sita inawapa fursa Watanzania kushinda mara mbili ya akiba yao katika akaunti zao za M-Pawa, kushinda bodaboda kila wiki, na mshindi mmoja kuondoka na donge nono la fedha taslimu ya shilingi milioni 10, alisema Gloria.Akielezea zaidi kuhusu promosheni hiyo, Gloria alisema kuwa imelenga kuwazawadia watumiaji wazuri wa huduma ya M-Pawa zawadi mbali mbali. Mpaka sasa tumeshafanya droo mbili na kupata washindi 120 walioshinda fedha taslimu zaidi ya shilingi milioni nne, huku washindi saba wakishinda pikipiki zenye thamani ya shilingi milioni 21 hadi sasa. Mshindi mkubwa wa promosheni hii atazawadiwa shilingi milioni 10 kwenye droo ya mwisho hivyo tunaendelea kuwasisitiza watumiaji wa M-Pawa na wengine kushiriki, alieleza Gloria.  <topic>: KITAIFA 